laion/Wikipedia-Exotic huggingface dataset:
טיירון מינגס

טיירון מינגס (באנגלית: Tyrone Mings; נולד ב-13 במרץ 1993) הוא כדורגלן אנגלי, המשחק בעמדת הבלם באסטון וילה ובנבחרת אנגליה. מינגס נולד בבאת'. את קריירת הנוער עשה בסאות'המפטון ובבריסטול רוברס. ב-2013 הצטרף לאיפסוויץ' טאון מהפוטבול ליג צ'מפיונשיפ וערך את הופעת הבכורה שלו במשחק האחרון של עונת 2012/2013. ב-2015 עבר לבורנמות' מהפרמייר ליג בה חתם לארבע עונות. בינואר 2019 הושאל לאסטון וילה לשארית עונת 2019/2020 וביולי 2019 חתם בקבוצה לאחר שהועבר תמורת כ-20 מיליון פאונד. מינגס זומן לראשונה לסגל נבחרת אנגליה לקראת המשחק מול נבחרת בולגריה באוקטובר 2019, במסגרת מוקדמות יורו 2020, ורשם במשחק את הופעת הבכורה שלו. ב-15 בנובמבר 2021 כבש שער בכורה בניצחון נבחרת אנגליה 0–10 על סן מרינו. מדיה וקבצים בנושא טיירון מינגס בוויקישיתוף טיירון מינגס, ברשת החברתית אקס (טוויטר) טיירון מינגס, באתר Transfermarkt טיירון מינגס, באתר Soccerway טיירון מינגס, באתר BDFutbol טיירון מינגס, באתר WorldFootball.net טיירון מינגס, באתר National Football Teams טיירון מינגס, באתר FootballDatabase.eu טיירון מינגס, באתר ESPN ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
ג'ון פרנקלין בוביט

ג'ון פרנקלין בוביט (באנגלית: John Franklin Bobbitt;‏ 16 בפברואר 1876 – 7 במרץ 1956) היה איש חינוך אמריקאי, פרופסור באוניברסיטת שיקגו וסופר התמחה בתחום תוכנית לימודים. הוריו ג'יימס ומרתה בוביט חיו בעיירה קטנה בשם אנגלית (English) באינדיאנה. בוביט סיים את לימודיו בשנת 1901 באוניברסיטת אינדיאנה. ובתחילת חייו עבד בכמה בתי ספר כפריים באינדיאנה. בין שנת 1903 לשנת 1907 היה בוביט מורה בבית הספר פיליפיני במנילה. הוא נסע לפיליפינים במסגרת היותו חבר בוועדה שנשלחה לעריכת תוכנוית לימודים בתי ספר יסודי לאיים באזור. המשלחת יצרה תוכניות לימודים מקוריות באופן שיתאים לצורכי האוכלוסייה. בתחילה הם ניסו להטמיע ספרי לימוד אמריקאיים שהכירו בבתי ספר מארצות הברית, אך שר החינוך בפיליפינים גרם להם להסתכל על כך. כשראו שהרעיון שלהם לא תואם את המציאות החברתית הם השליכו את התוכנית המקורית שלהם וערכו תוכניות מגוונות ודברים שיעזרו לאנשים להשיג השכלה ולהתפרנס וליהנות ממימוש עצמי. המשלחת לאט לאט התרחקה מספרי הלימוד האמריקאיים וכתבו תוכניות שמבוססות על התרבות הפיליפינית. אז הבין בוביט שיש צורך לגבש תוכנית לימודים במקומות שונים בעולם באמצעות שימוש באמונות מסורתיות מקומיות. בעקבות מסע זה כתב בוביט את ספרו "על הקוריקולום". בהמשך חייו קיבל תואר דוקטור מאוניברסיטת קלארק בשנת 1909. ומשנת 1909 ועד פרישתו בשנת 1941 עבד בוביט באוניברסיטת שיקגו. "תהליכי הפקת הצגת כדרך ליצירת תוכנית לימודים" מאת שפרה שינמן. כתבי ג'ון פרנקלין בוביט בפרויקט גוטנברג (באנגלית) תוכנית לימודים מאת שפרה שיינמן
הר בנקרט

הר בנקרט (באנגלית: Mount Benkert) הוא הנונאטאק המזרחי ביותר בנונאטאקי סנואו, באזור חוף אינגליש בארץ פאלמר שבאנטארקטיקה. הנונאטאק ממוקם 15 קילומטרים מזרחית - דרום-מזרחית מהר ת'ורנטון. גובהו של ההר 700 מטרים מעל פני הים. ההר התגלה וצולם על ידי השירות האנטארקטי של ארצות הברית, בין השנים 1939–1941. ההר צולם מן האוויר על ידי צי ארצות הברית בעונת המחקר (הקיץ האנטארקטי) 1965–1966. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של קפטן וו. מ. בנקרט (W.M. Benkert), איש משמר החופים של ארצות הברית, שהיה מפקד ספינת משמר החופים של ארצות הברית איסטווינד (USCGC Eastwind) במהלך מבצע דיפ פריז בעונת המחקר (הקיץ האנטארקטי) 1966–1967. • Smellie, John. (1999), Lithostratigraphy of Miocene–Recent, alkaline volcanic fields in the Antarctic Peninsula and eastern Ellsworth Land, Antarctic Science. 11. 362 - 378. 10.1017/S0954102099000450 הר בנקרט באתר הסקר הגאולוגי של ארצות הברית הר בנקרט באתר הגאזט האנטארקטי של ממשלת אוסטרליה הר בנקרט באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי באתר הגאזט האנטארקטי המשווה SCAR מידע גאוגרפי והיסטורי באתר הסקר הגאולוגי של ארצות הברית
אזרי קונסה

אזרי קונסה (באנגלית: Ezri Konsa; נולד ב-23 באוקטובר 1997) הוא כדורגלן אנגלי, המשחק בעמדת המגן באסטון וילה. קונסה נולד בלונדון, בן לאב מקונגו ואם מאנגולה. את קריירת הנוער עשה בצ'רלטון את'לטיק. את הבכורה שלו בקבוצה הבוגרת מהפוטבול ליג הראשונה עשה באוגוסט 2016. ב-2018 עבר לברנטפורד מהפוטבול ליג צ'מפיונשיפ. עונה לאחר מכן עבר לאסטון וילה מהפרמייר ליג. קונסה היה חבר בנבחרת הנוער של אנגליה שזכתה בגביע העולם בכדורגל עד גיל 20 ב-2017. הוא שותף בטורניר רק כמחליף בדקות הסיום של חצי הגמר. ב-2019 היה חבר סגל נבחרת אנגליה בכדורגל עד גיל 21 שהשתתפה באליפות אירופה. במרץ 2024 ערך את הופעתו הבכורה בנבחרת הבוגרת נגד ברזיל במשחק ידידות. נכלל בסגל נבחרת אנגליה ליורו 2024. מדיה וקבצים בנושא אזרי קונסה בוויקישיתוף אזרי קונסה, ברשת החברתית אינסטגרם אזרי קונסה, באתר Transfermarkt אזרי קונסה, באתר Soccerway אזרי קונסה, באתר BDFutbol אזרי קונסה, באתר WorldFootball.net אזרי קונסה, באתר FootballDatabase.eu The Football Association, England squad named for EURO 2024, https://www.englandfootball.com (באנגלית) ערך זה הוא קצרמר בנושא כדורגלנים אנגלים. אתם מוזמנים לתרום לוויקיפדיה ולהרחיב אותו.
חברת בייסטל

חברת בייסטל או בקיצור בייסטל (באנגלית: The Beistle Company) היא חברה אמריקאית, אשר ידועה בעקבות ייצור קישוטי חג ומוצרים למסיבות, המוצר המפורסם ביותר של החברה הוא קטלוג קישוטי ליל כל הקדושים שלה. החברה הוקמה בשנת 1900 בפנסילבניה על ידי מרטין לותר בייסטל. סדרת המוצרים של בייסטל בנושא ליל כל הקדושים, הוצגה בשנות העשרים של המאה העשרים ועזרה להעלאת הפופולריות של קישוטי ליל כל הקדושים בארצות הברית. חברת בייסטל היא היצרנית הוותיקה ביותר (שעדיין פעילה) בתחום קישוטי ומוצרי ליל כל הקדושים בארצות הברית. בסביבות 1900 עבד מרטין לותר בייסטל כאיש מכירות באותן השנים בחברה לייצור לוחות שנה בפיטסבורג. החברה סיפקה לוחות שנה למגוון עסקים (בהם בתי מלון) שהציגו אותם בלובי שלהם; הלקוחות במקום זאת, התייחסו לעציצים והצמחים המלאכותיים, וזה העלה במוחו את הרעיון ליצור צמחים מלאכותיים שעשויים מנייר ובכך לחסוך את הצורך להשקות אותם. עוד באותה שנה ייסד את חברת בייסטל והקים את מטה החברה במרתף ביתו שבפיטסבורג, פנסילבניה, תחילה, ייצר פרחים מלאכותיים ומוצרי עץ שונים שנועדו לקישוט, אך במהרה החלה החברה לייצר מוצרים רבים נוספים ולאור הצלחתה הרבה נאלצה להעתיק את משרדיה לעיירה אוקוויל שגם היא נמצאת בפנסילבניה ואת מרכז הייצור שלה לקומה השנייה בחנות עגלות שכונתית. החברה התרחבה בשנית והמשרדים (כולל המפעל) של החברה עברו לעיירה שיפנסבורג (אנ'). ב-1920 הייתה החברה שותפה לחברה המייצרת מוצרי נייר וזאת, במטרה ליצור מגוון קישוטי נייר למספר חגים ואירועים כמו יום ולנטיין, חג הפסחא, חג המולד וליל כל הקדושים בפרט. קישוטי ליל כל הקדושים היו הקישוטים העונתיים הראשונים שנוספו לקטלוג הקישוטים של החברה. בתחילת שנות ה-30 של אותה מאה החלו בחברה למכור משחקי לוח למסיבות ליל כל הקדושים ואף ייצרו כ-1,000 קישוטים בעיצובים שונים. מרטין לותר בייסטל נפטר בשנת 1935 והעביר את הבעלות על החברה לחתנו, הנרי א. לורס. "About Us". Beistle. נבדק ב-17 באוקטובר 2019. {{cite web}}: (עזרה) Gill, Paul E. (2012). Shippensburg. Arcadia Publishing. p. 61. ISBN 978-1531651008. Country Living Staff (7 באוקטובר 2016). "What Halloween Was Like the Year You Were Born - 1921". Redbook. נבדק ב-17 באוקטובר 2019. {{cite web}}: (עזרה)
מפרצון סטיינג'

מפרצון סטיינג' או מצר סטיינג' או מפרצון סטאנג' (באנגלית: Stange Sound) הוא מפרצון או מצר ים לחופי ארץ פאלמר שבאנטארקטיקה. אורכו של המפרץ 110 קילומטרים ורוחבו 46 קילומטרים. המפרץ מכוסה במדף הקרח סטיינג'. המפרץ גובל במערבו באי סמיילי, ובאי קייס; ובמזרחו הוא גובל באי ספאץ; מדרומו נמצאת ארץ פאלמר; ובצפונו הוא נפתח אל פתח רון. המפרץ צולם מהאוויר ומופה לראשונה באופן גס על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948. רון נתן למפרץ את שמו. רון קרא למפרץ על שמו של הנרי סטיינג' (Henry Stange), מהעיר ניו יורק, שבארצות הברית, אשר תרם כספים רבים למשלחת החקר של רון, והקדיש זמן רב לסייע בהכנות המשלחת. • Ferrigno, J.G., Cook, A.J., Mathie, A., Williams, R., Swithinbank, C., Foley, K., Fox, A., Thomson, J.W., & Sievers, J. (2009), Coastal-Change and Glaciological Map of the Palmer Land Area, Antarctica: 1947-2009, DOI:10.3133/I2600C מפרצון סטיינג' באתר הסקר הגאולוגי של ארצות הברית מפרצון סטיינג' באתר הגאזט האנטארקטי של ממשלת אוסטרליה מפרצון סטיינג' באתר הגאזט האנטארקטי המשווה SCAR של ממשלת אוסטרליה מפת אזור מפרץ סטיינג' מפרצון סטיינג' באתר mindat מפרצון סטיינג' באתר marineregions לעיתים בשל שגיאת כתיב, מופיע בחלק מהמפות השם "מפרצון סטריינג'" גאזט השמות האנטארקטיים הרשמי של ארצות הברית מידע גאוגרפי והיסטורי
מעגל השנה 2

מעגל השנה 2 הוא אלבום סולו מספר 5 של הזמר יוצר החסידי אברהם פריד. האלבום יצא ב-1987 בחברת גל פז והוא מורכב ממחרוזות של שירים עתיקים ומפורסמים במוזיקה החסידית. האלבום יצא ב-1987 ובו 8 רצועות עם מחרוזות חסידיות מהשירים המוכרים במוזיקה החסידית הישנה. אברהם פריד - שירה מעגל השנה 2 באתר spotify מידע על האלבום מעגל השנה 2 באתר MusicBrainz
Spotify Singles

Spotify Singles (בעברית: סינגלים של ספוטיפיי) היא סדרת שירים מקוריים וגרסאות כיסוי שמוקלטות על ידי אמנים שונים. האלבום מוקלט באולפני ספוטיפיי שונים ומופץ ברשת הסטרימינג לאחר מכן. את האלבומים שיצאו במסגרת הסדרה התחילו להוציא כבר בשנת 2016. ספוטיפיי מממנים את הקלטת האלבום ואת הניהול שלו. האלבום יצא בדרך כלל בפורמט של מיני-אלבום ומכיל שני שירים. בשנת 2018 הודיעו ספוטיפיי כי סדרת ה-Spotify Singles צברה למעלה ממיליארד השמעות. הלהקה לוקאס גרהאם הקליטה מחדש את "Sad!" של XXXTentacion, עבור אלבום ה-Spotify Singles שלה בשנת 2019. אך לאחר הוצאת האלבום, הופנו כלפי הלהקה ביקורות שליליות רבות בעקבות חשיפת העבר האלים של XXXTentacion, מה שהוביל לסולן הלהקה להצהיר "לא ידעתי על ההיסטוריה האלימה של אותו האמן. אני מצטער מאוד על הכאב שגרמתי". הרשימה שלהלן לקוחה מהאתר הרשמי של ספוטיפיי, בו ניתן לראות את כל האלבומים שיצאו בסדרה. כל אלבומי ה-Spotify Singles באתר ספוטיפיי Xiomara Blanco, Wednesdays are for 'Singles' on Spotify, CNET (באנגלית) "Spotify Singles". The Spotify Hub. Retrieved 5 March 2020. Spotify Singles Reaches 1 Billion Streams Milestone – Industry News, frtyfve (באנגלית) Noah Yoo, Danish Band Lukas Graham Remove XXXTentacion Cover From Spotify, Pitchfork (באנגלית) "The Complete Spotify Singles". spotify.com. נבדק ב-5 במרץ 2020. {{cite web}}: (עזרה)
סמל פולין

סמל פולין הוא סמל אדום, בצורת מגן שעליו מצויר עיט לבן. לראשו של העיט כתר, וציפורניו ומקורו מוזהבים. בפולין מכונה הסמל "העיט הלבן" (בפולנית: Orzeł Biały). מקורו של הסמל באגדה, לפיה מייסד פולין לך ראה קן של עיט לבן על רקע שמש אדומה שוקעת, שגרמה לו לראות את פלומת הראש של העיט בצורת כתר מוזהב. היסטוריונים משייכים את הסמל לנס הלגיון הרומאי וכן לסמל האימפריה הרומית הקדושה, שהיה מבוסס על עיט שחור (עיט הרייך). סמל העיט הלבן, המופיע כבר על מטבעות מתקופת מלכותו של המלך בולסלאב הראשון, היה סמל שלט האצולה של משפחת המלוכה. המלך פשמישל השני הפך את הסמל לסמלה של ממלכת פולין. הסמל הנוכחי מקורו בתיקון של החוקה שנערך בשנת 1927. בשנת 1945 הוריד השלטון הקומוניסטי את הכתר מראשו של העיט, והחליף את הרוזטות על כנפי העיט בכוכבים (המזכירים את הסמל הקומוניסטי). בשנת 1990 הושב הסמל לצורתו המקורית משנת 1927. סמל צבא פולין סמל צי פולין סמל חיל האוויר הפולני סמל המלך זיגמונט סטארי סמל המלך סטניסלב אוגוסט פוניאטובסקי סמל הרפובליקה הפולנית השנייה (1919-1927) סמל הרפובליקה העממית של פולין (1945-1989) דגל פולין המנון פולין מדיה וקבצים בנושא סמל פולין בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
יענקל יענקל

יענקל יענקל הוא אלבום סולו מספר 19 של הזמר יוצר החסידי אברהם פריד. האלבום יצא ב-2009 בחברת גל פז והוא מורכב מ-12 ניגוני חב"ד. האלבום יצא ב-2009 ובו 12 ניגוני חב"ד ביניהם "הנשמה יורדת לתוך הגוף", "ברוך הוא אלוקינו" ועוד יענקל יענקל באתר Spotify אלבום יענקל יענקל (חב"ד), רשימת השמעה, באתר יוטיוב (12 סרטונים) מידע על האלבום יענקל יענקל באתר MusicBrainz
חיים חורי

הרב חיים חורי (ה'תרמ"ה, 1885 - כ"ה באייר ה'תשי"ז, 26 במאי 1957) היה רב העיר גאבס. מהבולטים ברבני יהדות תוניסיה במאה ה-20. נולד ברובע דיג'ת (חארה צגירה), הרובע הקטן שבאי ג'רבה לאברהם-זקן ומבירכה. היה בן יחיד להוריו. בצעירותו למד אצל הרב משה זקן מאזוז ורבי פראג'י עלוש, ובמקביל עבד בדפוס. בגיל 18 הוסמך לרבנות והתמנה למורה ושליח ציבור בקהילת גאבס, בדרום תוניסיה. בהמשך חזר לדיג'ת והחל לכהן כרב וכדיין עם חברו הרב מכלוף עידאן. בשנת 1926 בעקבות עזיבתו של רב קהילת גאבס נקרא הוא למלא את מקומו. הרב חורי הקים בגאבס את ישיבת "תורה וחיים" ומוסדות צדקה וחסד, עסק בחינוך ובהדפסת ספרים והפצתם, כאשר את חלקם תרגם בעצמו לערבית יהודית. היה ידוע באהבתו לארץ ישראל, לחכמיה ולשליחיה. בשנת 1917 היה ממייסדי אגודת "עטרת ציון" שעסקה בלימוד השפה העברית ובעבודת אדמה כהכנה לקראת עלייה לארץ ישראל. הוא עודד את עליית יהודי תוניסיה לארץ ישראל ואף נקט בפעולות מעשיות שונות כדי לסייע בידי יהודים שעלו לארץ ישראל. בשנת ה'תשי"ד (1954), בגיל 70, עלה לישראל והתגורר בבאר שבע עד לפטירתו בשנת 1957. נקבר בבית הקברות הישן בבאר שבע ועל קברו הוקם אוהל גדול. את מקומו בגאבס כרב וכדיין מילא תלמידו הרב שמעון מימון. הרב חיים חורי היה נשוי פעמיים. מאשתו הראשונה נולדו לו שתי בנות, ומאשתו השנייה נולדו לו שבעה בנים וארבע בנות שחלקם נפטרו בגיל צעיר מאוד. בין חתניו היה הרב פרץ מימון, בעל בתו הבכורה נינה, ורב מושב גילת ואזור מרחבים. בנו הרב ינון חורי היה מרבני ישיבת כיסא רחמים. ה"עמותה להנצחת הרב חיים חורי" עוסקת בהקמת בתי כנסת על שמו ומסייעת במימון ספרי תורה עבור הרבנות הצבאית. בשנת 1981 הוקמה בבאר שבע ישיבת "רבנו חיים חורי". על שמו רחובות באשדוד, לוד, אופקים, צפת ונתיבות. על קברו בבית העלמין בבאר שבע הוקם אוהל ומתפללים רבים פוקדים אותו במשך כל השנה ובמיוחד ביום ההילולה שלו, אז מגיעים למקום אלפי אנשים. הרב כדיר שלמה עטון, ואחרים, בנו את בית הכנסת "תורה וחיים" על שמו בבאר שבע. תרגם ספרים רבים ביניהם 'ציפורן שמיר' של החיד"א. כמו כן חיבר ארבעה ספרים: "דרך חיים" - על התורה והש"ס. "חסד ואמת" - דרושים וביאורים לזכר חכמים שונים. "נפלאות גדולות". "מצא חיים" - דרשות, חידושים על התלמוד ושו"ת. שושן חורי (נכדו), חיי חיים - חייו ופועלו של סבא קדישא אדמו"ר חיים חורי זצ"ל. מדיה וקבצים בנושא חיים חורי בוויקישיתוף ספריו דרך חיים, באתר היברובוקס חסד ואמת, באתר היברובוקס נפלאות גדולות, באתר היברובוקס חיים בן אברהם זקן חורי (1885-1957), דף שער בספרייה הלאומית אודותיו רבי חיים חורי, אתר MytZadik "האתר הרשמי של יהדות תוניסיה" חיים חורי, באתר "החכם היומי" יואל יעקובי, צדיק בכובע הגרב, באתר ערוץ 7 סיפורי הגאון רבי ינון חורי הילולת הרב חורי זצ"ל, אתר 'דרומי' חכם כדיר שלמה עטון, באתר "החכם היומי"
תנועת הריבונות

תנועת הריבונות היא תנועה פוליטית חוץ-מפלגתית הפועלת להחלת הריבונות הישראלית ביהודה ושומרון. התנועה הוקמה בשנת 2010 על ידי יהודית קצובר ונדיה מטר, והיא כוללת את "פורום הריבונות" בו חברים אישי ציבור ואקדמיה בהם קרולין גליק, יורם אטינגר, גאולה כהן ומרדכי קידר. התנועה מובילה פעילות חוץ פרלמנטרית לחיזוק המשילות במדינה ולעידוד ההתיישבות ביהודה ושומרון, תוך דגש מיוחד על אזור גוש עציון ובקעת הירדן. התנועה מקיימת גם מאבקים ציבוריים והסברתיים בזירה המדינית, פעילות לחיזוק ועידוד חיילי צה"ל ופעילות חינוכית ציונית לקבוצות בני נוער. התנועה מוציאה לאור את כתב העת "ריבונות" ואת אתר האינטרנט "ריבונות" הכוללים כתבות, מאמרים ועדכונים סביב חזון הריבונות. במקביל יוזמת התנועה כנסים בהם מופיעים שרים, חברי כנסת, אנשי ציבור, הגות ואקדמיה הפורסים את משנתם סביב דרכי יישום חזון הריבונות והצורך המדיני בימין הישראלי למנף את המהלך עד ביצועו. מטה הנוער של תנועת הריבונות, "נוער ריבונות", הוקם על ידי מספר בוגרים של צעירי הבית היהודי ביניהם יאיר בוכניק ואביחי גרינוולד, ומגבש סביבו צעירים המשקיעים ממרצם ומזמנם למען הריבונות. המטה מונה כיום כשלוש מאות וחמישים פעילים, המחולקים לגרעינים לפי אזורי מגורים, ולצוותים מרכזיים הכוללים עבודה תמידית במישורי המדיה, בשטח על ידי הסברה לעוברי אורח, ופעילות בפן הפרלמנטרי. סלוגן התנועה הוא "העם תומך בריבונות" והוא מודפס על חולצות, צמידים, תיקים, כובעים ושלטי חוצות ברחבי הארץ. יו"ר נוער הריבונות היא הוד פישרמן. בשנת 2020 נפתח בתנועה אגף נוסף הפונה לסטודנטים ומקים תאים באוניברסיטאות ובמוסדות להשכלה גבוהה על מנת לחזק גם שם את התודעה בנושא. האגף הוקם על ידי עדן סלמן, יו"ר האגף כיום הוא אביתר גילאי. אתר האינטרנט הרשמי של תנועת הריבונות תנועת הריבונות, ברשת החברתית פייסבוק תנועת הריבונות, סרטון באתר יוטיוב תנועת הריבונות: "נתניהו כבר אינו מנהיג מחנה הימין", באתר הקול היהודי
מחזור סולארי

מחזור סולארי או מחזור פעילות מגנטית סולארית הוא פרק זמן של כ־11 שנים המתאר את השינוי בפעילות השמש הנמדדת על ידי שינויים במספר כתמי השמש שנצפו על פניה. כתמי שמש נצפו בעזרת טלסקופים החל מתחילת המאה ה־17, וציר הזמן המתאר אותם הוא ציר הזמן הממושך הארוך ביותר שנרשם עבור תופעת טבע. קרוב לשיאו של כל מחזור סולארי, בו נצפת הכמות הגדולה ביותר של כתמי שמש, השדה המגנטי של השמש מתהפך. במהלך מחזור 11 השנים רמות הקרינה הסולארית מסונכרנות יחד עם כמותם וגודלם של כתמי השמש, ההתפרצויות הסולאריות ולולאות העטרה, ואלו מראים עלייה לאורך התקופה וירידה חזרה בסיומה. המחזוריות נצפתה במשך מאות שנים, לפי נראות השמש ולפי תופעות טבע כגון זוהר הקוטב. המחזור הסולארי הנוכחי החל בדצמבר 2019 והשיא שלו צפוי ב-2025. הוא מכונה 'מחזור השמש 25' (Solar cycle 25) . מדיה וקבצים בנושא מחזור סולארי בוויקישיתוף Lina Tran, How Scientists Around the World Track the Solar Cycle, NASA, ‏2020-09-14 Prediction of the Strength and Timing of Sunspot Cycle 25 Reveal Decadal-scale Space Environmental Conditions Rob Garner, The Sun's Magnetic Field is about to Flip, NASA, ‏2013-08-06 What Is the Solar Cycle? | NASA Space Place – NASA Science for Kids, spaceplace.nasa.gov Sean Potter, Solar Cycle 25 Is Here. NASA, NOAA Scientists Explain What That Means, NASA, ‏2020-09-15 ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
נח (שיר)

"נח" הוא שיר שכתב יורם טהרלב, הלחין מתי כספי וביצעו כספי ולהקת שוקולד מנטה מסטיק. השיר יצא לאור בשנת 1974. כספי באותה עת היה מנהלה המוזיקלי של שוקולד מנטה מסטיק. וכתב מנגינה אותה הגיש לפסטיבל הזמר והפזמון של 1974. את המנגינה הזאת כספי השמיע לטהרלב דרך הטלפון כאשר כספי סימן לטהרלב איפה כל שורה בשיר מתחילה ונגמרת. בהתחלה חשב להתחיל את השיר עם המילה "למה" אך התחרט לאחר שהבין שזאת מילה נפוצה, לאחר מכן חשב על "לילה". אבל החרוז היחידי שמצא היה לפיילה. וחשב שבגלל שמדובר במילה לועזית לא יקבלו אותה לפסטיבל. ואז בא לו הרעיון ל"נח". אותו כתב תוך 10 דקות, כאשר בשורות הארוכות הכניס רשימה של בעלי חיים, כולל בעלי חיים ימיים כמו השיבוטה. השיר נכלל בתחרות פסטיבל הזמר והפזמון 1974. אף שלא זכה במקום הראשון הוא מהזכורים ממנו. השיר נכלל באלבום הבכורה של כספי. השיר לווה בנגינה של תזמורת ההקלטות של רשות השידור עליה ניצח יצחק גרציאני. השיר מתכתב עם סיפור נח והמבול. הוא הגיע למקום הרביעי במצעד הפזמונים השנתי של קול ישראל. ירדנה ארזי, חברת הלהקה, תיארה את השיר כך: "מתי כספי היה משוחרר טרי של להקת פיקוד הדרום אבל היה ברור שמדובר בגאון מוזיקלי. באותה שנה רוב השירים בפסטיבל התכתבו עם מלחמת יום הכיפורים ופתאום היה שיר במצב רוח אחר. עלינו בהופעה רעננה, עם העמדה שעשתה רותי הולצמן בחדוות חיים, שלוש בחורות עם בגדים מטורפים. לא עשו דברים כאלה בארץ. לא ניצחנו אבל דיברו למחרת על ההופעה שלנו". מתי כספי, ברית עולם, עמ' 23, הוצאת י. שרברק, 1980. (הספר בקטלוג ULI) יאיר שרגאי (עורך), לאוהבים את האביב: שירי יורם טהרלב, עמ' 134, הוצאת משרד הביטחון, 1981. (הספר בקטלוג ULI) פסטיבל הזמר הישראלי תשל"ד 1974, עמ' 22, הוצאת נגן, 1974. (הספר בקטלוג ULI) תלמה אליגון-רוז (עורכת), עכשיו שרים: שירים שטוב לשיר, עמ' 168, הוצאת כנרת, 2003. (הספר בקטלוג ULI) "נח" באתר של אקו"ם מילות השיר "נח", באתר שירונט מתי כספי - נח, סרטון באתר יוטיוב (אורך: 3:12) לדף השיר באתר הספרייה הלאומית מתי כספי - האלבום הראשון (האלבומים הגדולים מ-26:40 עד 28:45, באתר יוטיוב רז שכניק, "כולם אמרו, הפעם תנצחי. הם טעו": הסיפורים מאחורי השירים של ירדנה ארזי, באתר ynet, 25 בספטמבר 2020
טול בטסי

טול בטסי (באנגלית: Tall Betsy) היא סמל תרבותי של ליל כל הקדושים. מקורה במחוז בראדלי, טנסי, ארצות הברית. טול בטסי הוכרזה כ"גובלין הרשמי של ליל כל הקדושים של מחוז בראדלי", בשנת 1989, על ידי המחוקק של האזור. אלן ג'ונס, יזם ונדבן מקליבלנד, טנסי, הידוע בעיקר כמייסד של "Check Into Cash", היה זה שסיפר לראשונה על טול בטסי. ג'ונס ביסס את הדמות על סמך סיפורים (פולקלור מקומי) שסופרו לאמו, וירג'יניה סלוטר ג'ונס. הסיפורים סופרו לה על ידי אמה, מארי שולץ סלוטר. וירג'יניה וילדים אחרים בקליבלנד שגדלו במהלך שנות השלושים אמרו להוריהם שאם הם לא יחזרו הביתה לפני רדת החשכה, הם ככל הנראה יתקלו בטול בטסי, המכונה לפעמים בטסי השחורה או פשוט "הגברת בשחור". בשנת 1993, בית בקליבלנד שנמצא בשדרת סנטנרי שבבעלות ג'ונס היה לאתר עם מספר המבקרים הגבוה ביותר בעולם באותו ליל כל הקדושים. על פי דיווחים בתקשורת, משפחת ג'ונס חילקה 11,201 חתיכות מסטיק בשלוש שעות. טול בטסי נראתה לאחרונה בשנת 1998, לעיניי 25,000 אנשים אך מעולם לא נראתה שוב. נאוחר יותר, אמר ג'ונס לעיתונות שהיא נעלמה, אך הרוח שלה נמצאת עמוק בתוך לבם ובמוחם של תושבי קליבלנד שראו אותה בין 1980 ל-1998 ומתקשים לשכוח אותה. בשנת 2005 הוקדשה מסיבה לטול בטסי. הייתה זו המסיבה הגדולה ביותר שנעשתה במסגרת אירועי טול בטסי. במסיבה השתתפו 30,000 אנשים וג'ונס דאג שידוענים יהיו נוכחים בה על מנת שהאירוע יהיה בלתי נשכח לכאורה. בשנת 2014, בנו של ג'ונס, ביילי, קיבל על עצמו להתחפש לטול בטסי ומופיע בדמותה מדי שנה במסיבות ליל כל הקדושים. ב-24 במאי 1989, הכריז המחוקק בטנסי על טול בטסי כעל "הגובלין הרשמי של ליל כל הקדושים של מחוז בראדלי". בשנת 2011 טול בטסי הייתה הנושא של סרט תיעודי מאת זאק אדמס. מדיה וקבצים בנושא טול בטסי בוויקישיתוף "State Resolution". tallbetsy.com. אורכב מ-המקור ב-2011-12-27. נבדק ב-2011-12-09. Woop FM.com, April 1, 2011, "WOOP Investigates the Legend of Tall Betsy" "City Celebrates "Tall Betsy" Legend with Documentary". The Sacramento Bee. אורכב מ-המקור ב-2013-10-29. נבדק ב-2013-10-24. "Tall Betsy Set to Appear at Block Party". clevelandbanner.com.
עורב לבן-עורף

עורב לבן-עורף (שם מדעי: Corvus albicollis) הוא מין של עורב הקרוב למין עורב עב-מקור שהוא ציפור השיר הגדולה בעולם, והוא דומה לו במראהו אך קטן יותר. הוא מצוי ברחבי דרום ומזרח אפריקה. עורב זה בעל נוצות שחורות וראש שחור עם מקור מעוקל ובולט בעל קצה לבן והוא בעל עורף לבן, ממנו קיבל את שמו. אורכו של העורב 50 עד 54 סנטימטרים, הוא בעל מוטת כנפיים של 752 עד 860 מילימטרים ומשקלו 762 עד 865 גרם בממוצע. לעורב אין דו-צורתיות זוויגית. כמו הרבה מיני עורבים העורב מסוגל לחקות מיני חיות אחרות כולל ציפורים רבות, אך לא אנשים. התנהגות זו נפוצה בעיקר בשביה. הוא חי בחבורות או בזוגות לאורך אפריקה שמדרום לסהרה, באזורים פתוחים ויבשים כולל באזורים צחיחים למחצה ובאזורים הרריים. הוא נפוץ גם בסביבות כפרים ועיירות כל עוד יש בסביבתם גבעות עליהם הוא מקנן. העורב הוא אוכל כל הניזון מנבלות, פירות, זרעים, בוטנים, חרקים, חולייתנים קטנים וגם ממזון אנושי. עורבים מסוימים התרגלו לאכול מידיהם של אנשים בפארקים בכמה מדינות. עורבים אחרים עוקבים אחרי נשרים או דיות בחיפוש אחרי נבלות ומחכים שאלה יסיימו לאכול. העורב בעל תפוצה רחבה ולא נשקפת לו סכנה בטבע. מדיה וקבצים בנושא עורב לבן-עורף בוויקישיתוף עורב לבן-עורף, באתר ITIS (באנגלית) עורב לבן-עורף, באתר NCBI (באנגלית) עורב לבן-עורף, באתר Animal Diversity Web (באנגלית) עורב לבן-עורף, באתר GBIF (באנגלית) עורב לבן-עורף באתר הרשימה האדומה של IUCN
רשם (מוזיאון)

רשם הוא האחראי ליישום מדיניות ונהלים הנוגעים לטיפול באוסף הפריטים המצויים במוסד אומנות כמוזיאון או גלריה, ומתמקד ברישום, אחסון, השאלות ושאילות, אריזה ומשלוח, וספירת מלאי. הרשם עובד יחד עם אוצרים, משמרים ומנהלי אוספים כדי לאפשר לציבור לצפות בפריטים המצויים באוסף תוך כדי שמירה עליו. הרשם לרוב בעל תואר אקדמי בתולדות האמנות או אמנות יפה. במוסדות אומנות קטנים עשויים לשלב את תפקיד הרשם עם מנהל האוסף, ובמוסדות גדולים ישנם מספר רשמים האחראים כל אחד על מחלקה שונה, או יחדיו על כלל האוסף. בישראל חלה חובה על הנהלת מוזיאונים למנות רשם שיהיה אחראי לרישום המוצגים במוזיאון. איגוד המוזיאונים ואיקו"ם ישראל, הפועל תחת המועצה הבינלאומית למוזיאונים, מפעיל את פורום מנהלי אוספים ורשמים האחראי לקביעת קווים מנחים עבור מוזיאונים, המסדיר את פעילות הרשמים ודרכי עבודתם. בשנת 2022 פורום מנהלי האוספים והרשמים הוציא לאור את התקן הישראלי לניהול אוספים מוזאליים. תפקידו של הרשם מתפרס על תחומים רבים בעבודה היומית במוזיאון, במטרה לשמור על הפריטים המוצגים במוזיאון והאוסף שלו. רישום – אחריות על תיעוד האוסף המתקבל לידי המוזיאון, הכולל רישום מצב הפריט, חומר גלם, בעלות, מקור, ופרטי זיהוי נוספים על הפריט והאומן. השאלות ושאילות – אחריות על יצירת קשר עם מוסדות אומנות שונים כדי להשאיל פריטים אשר נבחרו על ידי האוצרים להצגה בתערוכות, ונקודת הפנייה של מוסדות אומנות אל המוזיאון לבקשה לשאילה פריטים מתוך אוסף המוזיאון. אחסון – אחריות על מיקום האוסף במחסנים וארכיונים בצורה אשר שומרת על הפריטים וקלה למציאתו. אריזה ומשלוח – אחריות על רישום דו"ח על הפריטים אשר נשלחים מהמוזיאון או מגיעים אל המוזיאון אשר משקף את מצבם ואת הדרך בה נארזו, ופיקוח על דרך האריזה, ההובלה וההכנה למשלוח. ספירת מלאי – אחריות על ביצוע ספירת המלאי של אוסף המוזיאון. סעיף 6 לתקנות המוזיאונים, התשמ״ה–1984, ספר החוקים הפתוח, באתר ויקיטקסט אודות, באתר איגוד המוזיאונים ואיקו"ם ישראל התקן הישראלי לניהול אוספים מוזאליים, 2022 תקן נוהלי עבודה, באתר Collection Trust (באנגלית)